KIRJALLINEN KYSYMYS E-1418/01 esittäjä(t): Luciano Caveri (ELDR) komissiolle. Toimenpiteet eurosetelien ja kolikoiden väärentämisen estämiseksi.



Virallinen lehti nro 134 E , 06/06/2002 s. 0002 - 0003



KIRJALLINEN KYSYMYS E-1418/01 esittäjä(t): Luciano Caveri (ELDR) komissiolle (17. toukokuuta 2001) Aihe: Toimenpiteet eurosetelien ja kolikoiden väärentämisen estämiseksi Euro on kohta todellisuutta ja kun setelit ja kolikot on painettu, niitä aletaan jakaa jo muutaman kuukauden päästä ja sitten ensi vuoden alusta käyttää. Mihin toimiin on ryhdytty väärentämisen ja väärennettyjen setelien salakuljetuksen estämiseksi siirryttäessä kansallisista valuutoista euroon, mikä on erittäin herkkä vaihe? Pedro Solbes Miran komission puolesta antama vastaus (27. syyskuuta 2001) Komission ehdotuksen perusteella neuvosto antoi 28 päivänä kesäkuuta 2001 asetuksen (EY) N:o 1338/2001 euron väärentämisen torjunnan edellyttämistä toimenpiteistä(1). Tässä perustavanlaatuisessa välineessä säädetään menettelyistä, joiden avulla kootaan, tallennetaan ja vaihdetaan väärentämistä koskevia tietoja sekä määritellään asiasta vastaavat kansalliset viranomaiset ja elimet. Lisäksi siinä edellytetään, että luottolaitokset poistavat väärennökset liikkeestä ja toimittavat ne kansallisille viranomaisille. Asetuksessa säädetään myös yhteistyöstä kansallisella ja yhteisön tasolla sekä kolmansien maiden ja kansainvälisten organisaatioiden kanssa. Lisäksi komissio antoi 22 päivänä toukokuuta 2001 ehdotuksen neuvoston päätökseksi koulutusta, tietojenvaihtoa ja avunantoa koskevasta toimintaohjelmasta euron suojaamiseksi väärentämiseltä(2). Edellä mainittua neuvoston asetusta on tarkoitus täydentää Euroopan unionin perustamissopimukseen perustuvalla uudella aloitteella, joka koskee lähinnä tietojen välittämistä. Kyseessä on Ranskan tasavallan aloite neuvoston päätöksen tekemiseksi euron suojaamiseksi väärentämiseltä(3). Kyseistä neuvoston päätöstä ei ole vielä tehty. Neuvosto teki 29 päivänä huhtikuuta 1999 päätöksen Europolin toimeksiannon laajentamisesta rahan ja maksuvälineiden väärentämisen torjuntaan(4). Toukokuun 29 päivänä 2000 tehtiin puitepäätös rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä(5). Siinä edellytetään, että jäsenvaltiot suojaavat euroa väärentämiseltä asianmukaisesti tehokkain rikosoikeudellisin toimenpitein jo ennen kuin euron liikkeeseenlasku alkaa 1 päivänä tammikuuta 2002. Muista niin kansallisella kuin yhteisönkin tasolla toteutetuista euron väärentämistä ehkäisevistä toimenpiteistä on säädetty muun muassa seuraavilla asiakirjoilla: - Euroopan keskuspankin suositus, annettu 7 päivänä heinäkuuta 1998, toimenpiteistä eurosetelien ja -metallirahojen oikeudellisen aseman turvaamiseksi (EKP/1998/7)(6); - Heinäkuun 22 päivänä 1998 annettu komission tiedonanto, joka koskee koulutusta, tietojärjestelmiä, yhteistyötä ja rikosoikeudellista suojelua(7) - Euroopan keskuspankin suuntaviivat, annettu 7 päivänä heinäkuuta 1998, tietyistä euroseteleitä koskevista säännöksistä, sellaisena kuin ne ovat muutettuna 26 päivänä elokuuta 1999 (EKP/1999/3)(8); kyseiset suuntaviivat koskevat euroseteleiden tekijänoikeuksien voimaansaattamista sekä rahanväärennösten tutkimuskeskuksen ja rahanväärennöstietokannan perustamista; - Euroopan keskuspankin suositus, annettu 7 päivänä heinäkuuta 1998, toimenpiteistä eurosetelien ja -metallirahojen oikeudellisen aseman turvaamiseksi (EKP/1998/7)(11); suosituksessa muun muassa kielletään seteleiden luvaton liikkeeseenlasku ja käsitellään sen valvomista; - Komission tiedonanto, annettu 13 päivänä tammikuuta 1999, eurometallirahojen yhteisen sivun mallioikeuden suojasta(9); - Komission suositus, annettu 13 päivänä tammikuuta 1999, metallirahojen, mitaleiden ja rahakkeiden keräilykappaleista (1999/63/EY)(10); asiakirjassa suositellaan siirtymäkauden aikana sovellettavia käytäntöjä; - Neuvoston päätelmät (28.29. toukokuuta 2001 pidetty neuvoston kokous) Europolin asemasta euron suojelussa. (1) EYVL L 181, 4.7.2001, s. 6. (2) KOM(2001) 248 lopullinen. (3) EYVL C 75, 7.3.2001. (4) EYVL C 149, 28.5.1999. (5) EYVL L 140, 14.6.2000. (6) EYVL C 11, 15.1.1999. (7) KOM(98) 474 lopullinen. (8) EYVL L 258, 5.10.1999. (9) SEK(1999) 24. (10) EYVL L 20, 27.1.1999. (11) EYVL C 11, 15.1.1999.